พูดคุย:ทักษิณ ชินวัตร - วิกิพีเดีย

# พูดคุย:ทักษิณ ชินวัตร

### จากวิกิพีเดีย สารานุกรมเสรี

| บทความนี้มีการโต้เถียงบ่อยมาก ซึ่งเนื้อหาในบทความเปลี่ยนแปลงตลอดเวลา กรุณาอ่านบทพูดคุยในหน้านี้ ก่อนที่จะทำการแก้ไข และใส่แหล่งอ้างอิงให้ครบถ้วนเวลาแก้ไขบทความที่มีการโต้เถียงกันบ่อย (ข้อความนี้ ใส่ไว้ในหน้าพูดคุยเท่านั้น)

## [แก้] ที่มาของข้อมูล

ข้อมูลนำมาจากเว็บไซต์ของสำนักเลขาธิการรัฐมนตรี [1] คิดว่าน่าจะใช้ Template เกี่ยวกับลิขสิทธิ์แบบเดียวกับของกระทรวงการคลังที่มีคนทำไว้แล้ว

แม่แบบ:ลิขสิทธิ์-กระทรวงการคลัง

แต่ Template นี้เป็นเฉพาะเจาะจงของกระทรวงการคลังอย่างเดียว ในอนาคตน่าจะมีการนำข้อมูลจากเว็บภาครัฐอีกมาก คิดว่าควรมี Template ลิขสิทธิ์ของหน่วยงานภาครัฐ ที่ไม่เจาะจงกระทรวงหรือหน่วยงานนะครับ ขอความเห็นหน่อย Markpeak 00:48, 5 มิ.ย. 2005 (UTC)

  น่าจะดีนะครับ เอ... ถ้าจะทำเป็นแบบมี parameter ได้หรือเปล่าครับ? (เช่นใน Template:กล่องข้อความ) --- Jittat 15:35, 5 มิ.ย. 2005 (UTC)

เพิ่มเป็น Template:ลิขสิทธิ์-หน่วยงานราชการ แล้วนะครับ สามารถรับ paremeter ได้ เวลาใส่ก็ ลิขสิทธิ์-หน่วยงานราชการ|หน่วยงาน=ชื่อหน่วยงาน อย่างนี้ครับ Markpeak 06:27, 14 มิ.ย. 2005 (UTC)

ช่วยดูหน่อยครับว่าการแก้ไขนี้เป็นกลางรึเปล่า [2] …WATCHARA KOяN 17,610 10:35, 10 ตุลาคม 2005 (UTC)

## [แก้] ประวัติการศึกษา

วิทยานิพนธ์หัวข้อ "การวิเคราะห์ความสัมพันธ์ระหว่างวิธีการศึกษาขบวนการยุติธรรมและทัศนคติของผู้ศึกษาต่อหลักนิติธรรม" (AN ANALYSIS OF THE RELATIONSHIP BETWEEN THE CRIMINAL JUSTICE EDUCATIONAL PROCESS AND THE ATTITUDE OF THE STUDENT'S TOWARD THE RULE OF LAW. by SHINAWATRA, THAKSIN, PhD SAM HOUSTON STATE UNIVERSITY, 1979) ทักษิณใช้เวลาในการศึกษาอย่างรวดเร็ว ไม่ถึงสามปีในการจบปริญญาเอก รับปริญญาในเดือน พฤษภาคม ปี 2522

เกร็ดชีวิตช่วงที่ศึกษาในระดับปริญญาโทและเอกในสหรัฐอเมริกา ทักษิณ ชินวัตรนั้นได้ทำงานหารายได้พิเศษในร้านอาหารจานด่วนสองร้าน กล่าวคือในช่วงปริญญาโท ทำงานในร้านไก่ทอดเคนทักกี และเมื่อมาอยู่ที่เทกซัส ได้ทำงานที่ร้านเบอร์เกอร์คิงส์ โดยแนวความคิดนี้ได้ถ่ายทอดมายังบุตรสาว แพทองทานที่รับทำงานที่ร้านแมคโดนัล สาขาสยามเซ็นเตอร์ ในช่วงปิดเทอมใหญ่ ปีที่ผ่านมา (2547)ที่มา

  ข้อมูลส่วนนี้ เห็นว่าเป็นการสร้างภาพ สร้างกระแสด้วย ดีที่ย้ายออกมาไว้ในนี้แทน--Manop | พูดคุย - 16:50, 6 ธันวาคม 2005 (UTC)

อันนี้คัดมาให้ เผื่อใครอยากจะแปลเป็นไทย...
Thaksin is remembered fondly by two of his former professors in the College of Criminal Justice at Sam Houston State--Rolando del Carmen, originally from the Philippines, and now a distinguished professor, and Sam Souryal, a former police administrator in Cairo, Egypt, who has taught at Sam Houston State for 28 years. Both have visited Thaksin in Thailand.

Another of his favorite professors at Sam Houston State was the late George Beto, internationally respected corrections and general criminal justice authority. Beto was a member of Thaksin's doctoral dissertation committee. Thaksin's Doctor of Philosophy in Criminal Justice degree was conferred on May 12, 1979.

    Del Carmen visited him in Thailand (in photo left) in 1996 to present him distinguished alumni awards on behalf of the university and the criminal justice program. Souryal spent time with him in 1999 when Souryal was in Indonesia on an assignment for the United Nations.

"He is a very bright and amiable person," said del Carmen. "I am not surprised he is a success in business and politics."

Del Carmen remembers that although Thaksin came from a wealthy family, he and his wife, Potjaman, and their three children immersed themselves in the Texas culture. She held a job and they all took trips on weekends and holidays when his studies allowed them to do so.

    "He had fond recollections of Huntsville," said del Carmen, recalling the 1996 visit to Thailand.

Souryal said that while Thaksin was only a youngster in the early 1960s, he was a student of United States politics of the time.

"I am aware of his liberal political ideology, his close relationship with the king, and of what he plans to accomplish for the Thai people, especially the poor, the farmers, and the disenfranchised," said Souryal.

"He wants to fight for social justice, equality, civility, and of course, prosperity. In a sense, he wants to be the John F. Kennedy of Thailand, and I think he will be."

ที่มาของประวัติอาจารย์ที่ทักษิณผูกพัน

## [แก้] ความเป็นกลาง

แก้ไปบ้างแล้วนะครับ หลักๆ คือ ผมแก้เอาข้อความ

  กระแสโจมตีต่างๆ ก็มักจะกล่าวหาขึ้นมาอย่างเลื่อนลอย โดยปราศจากหลักฐานพิสูจน์ได้ ข้อกล่าวหาต่อรัฐบาลของ พันตำรวจโท ดร.ทักษิณ ชินวัตร มักจะเป็นข้อกล่าวหาที่เน้นสำนวนโวหาร เล่นคำ เป็นส่วนใหญ่ เช่น ทุจริตเชิงนโยบาย เผด็จการทางรัฐสภา เป็นต้น ซึ่งคำเหล่านี้ ไม่มีความหมายที่สามารถค้นได้ในพจนานุกรมภาษาไทย แต่เป็นการประดิษฐ์ถ้อยคำขึ้นของกลุ่มที่ไม่เห็นด้วยกับรัฐบาล

ออกไปแล้ว ลองดูนะครับว่าโอเคหรือเปล่า ถ้าไม่มีปัญหาแล้ววานรบกวนช่วยเอา NPOV ออกด้วยครับ --- Jittat 17:42, 3 มกราคม 2006 (UTC)

    ขอใส่ NPOV กลับไว้ก่อนนะครับ เนื่องจากเมื่อเปรียบเทียบกับเนื้อหาในบทความ ชวน หลีกภัย แล้วทั้วสองบทความนำเสนอ เนื้อหาเพียงด้านเดียว แต่เป็นคนละด้าน เนื้อหาน่าจะมีทั้งสองด้าน(ดี และ ไม่ดี)ในทั้งสองบทความ เพื่อไม่ให้เกิดความเอนเอียงของเนื้อหาว่าสนับสนุนพรรคการเมืองใดพรรคการเมืองหนึ่ง ไร้สติ 19:44, 3 มกราคม 2006 (UTC)

มันไม่มีทางที่บทความ ที่เขียนขึ้นในระหว่างผู้นั้นยังดำรงตำแหน่งทางการเมืองจะมีความเป็นกลางได้อย่างสมบูรณ์หรอกครับ แต่ขอให้เนื้อหาที่นำเสนอ และข้อสรุปมีหลักฐานสนับสนุน มีข้อมูลเพียงพอก็น่าจะใช้ได้แล้ว เช่น สรุปว่าเขาทุจริต โดยไม่มีหลักฐานเชิงประจักษ์สนับสนุน เป็นแค่ความเห็น อย่างนั้นมันก็ใช้ไม่ได้

  มีทางครับ แต่อาจจะยากหน่อย ถ้าเราไม่ช่วยกัน เวลาแก้ความไม่เป็นกลาง ทำได้โดยการใส่ข้อเท็จจริงมากกว่าความเห็น และใส่ข้อเท็จจริงให้ครบทุกด้าน พร้อมแล้วอ้างอิงที่เชือถือได้ --Manop | พูดคุย - 21:35, 3 มกราคม 2006 (UTC)

หรือ กรณีทักษิณ ที่สรุปว่าเขาเอื้อประโยชน์ให้แก่ธุรกิจของตน โดยไม่มี Case ยกตัวอย่างไว้ก็ใช้ไม่ได้ ยกเว้นแต่ข้อความที่ผลักดันญาติเช่น พล.อ.ชัยสิทธิ์ ตรงนี้ถือว่ามีข้อมูลสนับสนุน ถือว่าใช้ได้

เรียน คุณBact ผมจำได้ว่า มีคนส่งข้อความถึงผมว่า วิกิพีเดีย ไม่ใช่ที่สำหรับแสดงความเห็นหรือการสนับสนุนใครทางการเมือง ดังนั้น ข้อความที่เขียนลงไปจึงต้องมีตัวอย่าง หรือข้อเท็จจริงรองรับ ไม่ใช่ เอาความเห็นหรือความรู้สึก ดังนั้น ข้อความที่ว่า "ใช้อำนาจเอื้อผลประโยชน์ให้ญาติและคนใกล้ชิด" ไม่มี evidence ใดสนับสนุน นอกจากเป็นการโจมตีกันทางการเมือง ส่วนคำว่า "สนับสนุนให้ญาติให้ได้รับตำแหน่ง" มี evidence สนับสนุน คือ การเลื่อนตำแหน่งของ พล.อ.ชัยสิทธิ์

อย่าพยายามสอดแทรกความเห็นทางการเมือง ที่มีการยกขึ้นมาโจมตีกัน โดยไม่มีหลักฐานสนับสนุน คุณกำลังเขียนประวัติศาสตร์ ไม่ใช่เขียน บทความสนับสนุนใคร ด่าใครทางการเมือง

  การนำเสนอข้อมูลของ บุคคลสาธารณะ (หรือเรื่องที่สาธารณชนให้ความสนใจ ไม่ว่าเรื่องใดก็ตาม)
  ผมเห็นว่าเป็นเรื่องปกติ ที่จะต้องเสนอข้อมูลที่รอบด้าน ซึ่งส่วนหนึ่งนั้นก็คือ "ความคิดเห็นของสาธารณะ"
  ซึ่งนั่นก็คือสิ่งที่ผมใส่ลงไป โดยหาข้อมูลจากสื่อสิ่งพิมพ์เท่าที่หาได้ (และไม่ใช่ความคิดเห็นส่วนตัวของบุคคลใดบุคคลหนึ่งโดยเฉพาะเจาะจง ไม่ว่าจะเป็นผม หรือใครก็ตาม)
  ซึ่งทุกครั้งที่มีการเพิ่มข้อมูลส่วนนั้น ก็จะระบุอย่างชัดเจนว่า เป็นเสียงวิพากษ์วิจารณ์ หรือ เป็นความเห็น
  ขอบคุณครับ
  (หมายเหตุ: ลงชื่อ พิมพ์ ~~~~)
  -- bact' คุย 14:08, 26 มกราคม 2006 (UTC)

  สำหรับจุดนี้ผมเห็นด้วยกับคุณ Bact นะครับ คือเนื้อหาของสารานุกรมเกี่ยวกับบุคคลของสาธารณะควรที่จะมีการแทรกความคิดเห็นและสิ่งวิพากษ์วิจารณ์ของสื่อมวลชนลงไปด้วย โดยทุกครั้งที่เราใส่เนื้อหาประเภทนี้เราก็ระบุอย่างชัดเจนว่าเป็นเสียงจากสื่อมวลชน ตามความเห็นผม ผมคิดว่ามันไม่เหมาะสมที่จะปล่อยให้ เนื้อหาในสารานุกรมออนไลน์อย่างวิกิพีเดียมีความไม่เป็นกลางสูง คือ มีมุมมองด้านเดียว ถึงแม้ว่ามุมมองด้านเดียวนั้นจะมีข้อมูลสนับสนุนอย่างที่คุณอุทัยว่าก็ตาม (ยกตัวอย่างที่คุณอุทัยพยายามนำรูปคุณอภิสิทธิ์ยืนคู่กับคุณสนธิมาไว้ในหน้าบทความของคุณอภิสิทธิ์) สารานุกรมออนไลน์ที่ทุกคนเข้าถึงได้ฟรีแห่งนี้จะกลายเป็นเครื่องมือสนับสนุนฝ่ายใดฝ่ายหนึ่งไป ถ้ายังมีเหตุการณ์แบบนี้เกิดขึ้นอีกอย่างต่อเนื่อง สงสัยเราคงต้องมาลงความเห็นว่าจะ block ip นี้ดีหรือไม่? -- จุง 07:02, 27 มกราคม 2006 (UTC)

  ขอยกข้อความนี้ออกมาก่อนนะครับ เพื่อแก้ไขให้ดูเป็นกลางกว่าที่เป็นอยู่

- การฆ่าตัดตอน ผู้ค้ายาเสพติดกว่า 2,596 แต่จากรายข้อมูลสำนักงานตำรวจแห่งชาติ 1,432 คน ใน 2,596 คน ที่ ถูกฆ่าตาย พิสูจน์แล้วไม่เกี่ยวข้องกับยาเสพติด

-- Zenith Zealotry 09:33, 20 ธันวาคม 2006 (UTC)

## [แก้] การแก้กฎหมาย

ช่วงกลางเดือนมกราคม พ.ศ. 2549 รัฐบาลได้แก้ไขพ.ร.บ. การประกอบกิจการโทรคมนาคม ปรับสัดส่วนนักลงทุนต่างชาติ จากที่เคยอนุญาตให้ถือหุ้นได้ 25% เพิ่มเป็น 49% โดยประกาศในราชกิจจานุเบกษา วันศุกร์ที่ 20 มกราคม พ.ศ. 2549 และมีผลบังคับใช้วันเสาร์ที่ 21 มกราคม โดยมีผู้มองว่านี่เป็นการเอื้อประโยชน์ให้กับครอบครัว เนื่องจาก หลังจากนั้นเพียง 2 วัน ในวันจันทร์ที่ 23 มกราคม ครอบครัวชินวัตรและดามาพงศ์ ผู้ถือหุ้นใหญ่ในบริษัท ชินคอร์ปอเรชั่น จำกัด (มหาชน) ก็ขายหุ้นทั้งหมดที่ถืออยู่ จำนวน 49.595% ให้กับบริษัทเทมาเส็กของสิงคโปร์ อย่างไรก็ตาม ทางฝ่ายผู้ที่สนับสนุนรัฐบาลทักษิณได้ชี้แจงว่า พ.ร.บ. การประกอบกิจการโทรคมนาคม เป็น พรบ. ที่ออกบังคับใช้เป็นการทั่วไปในภาคธุรกิจโทรคมนาคม ของประเทศ ไม่ได้บังคับใช้กับบริษัทชินวัตรเพียงบริษัทเดียว และในเรื่องส่วนเรื่องสัดส่วนการลงทุนจากต่างชาตินั้น ได้มีข้อตกลงของ WTO มาตั้งแต่ปี 2541 ในยุครัฐบาลพรรคประชาธิปัตย์ว่า ประเทศไทยจะต้องเปิดเสรีรับการลงทุนจากต่างประเทศใน 8 ปี และกฎหมายนี้ ก็เข้าสู่การพิจารณาของสภามาตั้งแต่ปี 2547 ก่อนที่จะมีดำริขายหุ้นออกมาจากตระกูลชินวัตร และกฎหมายที่ผ่านสภานิติบัญญัติทั้งสองสภาไปแล้วย่อมไม่เป็นความลับ นอกจากนี้การเจรจาขายหุ้นของชินวัตร เพิ่งเริ่มขึ้นในเดือนธันวาคม 2548 ฝ่ายผู้ที่สนับสนุนจึงสรุปว่าทั้งหมดนี้เป็นประเด็นโจมตี พ.ต.ท.ทักษิณ ที่มองแต่เรื่องการเมือง และพยายามเชื่อมโยงเหตุการณ์เข้าด้วยกัน โดยที่ไม่มีหลักฐานพิสูจน์ได้อย่างชัดเจน

(ข้อความนี้ สับสนเนื่องจาก พรบ.การประกอบกิจการโทรคมนาคม ประกาศใช้มาตั้งแต่ปี พ.ศ. 2546 ส่วน พรบ.ที่ประกาศใช้เดือน มกราคม 2549 คือ พรบ.กำหนดสัดส่วนนักลงทุนจากต่างประเทศ ทำให้ข้อความสับสัน ไม่ถูกต้อง 131.227.231.155 11:22, 28 มกราคม 2006 (UTC)

  เท่าที่ตรวจดูน่าจะเป็นชื่อ พ.ร.บ.การประกอบกิจการโทรคมนาคม (ฉบับที่ 2) พ.ศ.2549 นะครับ ไม่ได้ชื่อพรบ. กำหนดสัดส่วนนักลงทุน นะครับ.... อ้างอิง เช่น[3] [4] [5]--- Jittat 12:02, 28 มกราคม 2006 (UTC)

## [แก้] พี่น้องตระกูลชินวัตร

ทดไว้ก่อนครับ ทำไม่ไม่ตรงกัน??

- จาก http://www.nationweekend.com/weekend/20050801/web02.shtml

  เยาวลักษณ์, ทักษิณ, อุดร (เสียชีวิต), เยาวเรศ, เยาวภา, พายัพ, ทัศนี (เสียชีวิต), มณฑาทิพย์ และยิ่งลักษณ์

- จาก http://www.columbia.edu/cu/thai/html/nation_taksin.html

  เยาวลักษณ์, ทักษิณ, เยาวเรศ, ปิยนุช, อุดร (เสียชีวิต), เยาวภา, พายัพ, มณฑาทิพย์ และทัศนีย์ ???

- http://board.dserver.org/y/yeeyahaa/00000038.html

  เยาวลักษณ์ คล่องคำนวณการ, ทักษิณ, เยาวเรศ วงศ์นภาจันทร์, ปิยนุช ลิ้มพัฒนาชาติ, อุดร (เสียชีวิต), เยาวภา วงศ์สวัสดิ์, พายัพ, มณฑาทิพย์ โกวิทย์เจริญกุล, ทัศนีย์ ชินวัตร (เสียชีวิต), ยิ่งลักษณ์ ชินวัตร

ดึงข้อมูลจาก "http://th.wikipedia.org../../../%E0%B8%97/%E0%B8%B1/%E0%B8%81/%E0%B8%9E%E0%B8%B9%E0%B8%94%E0%B8%84%E0%B8%B8%E0%B8%A2%7E%E0%B8%97%E0%B8%B1%E0%B8%81%E0%B8%A9%E0%B8%B4%E0%B8%93_%E0%B8%8A%E0%B8%B4%E0%B8%99%E0%B8%A7%E0%B8%B1%E0%B8%95%E0%B8%A3.html".

หมวดหมู่: บทความที่มีการโต้เถียง

##### Views

- บทความ
- อภิปราย
- รุ่นปัจจุบัน

##### ค้นหา